钦定古今图书集成/明伦汇编/闺媛典/第120卷 > 范岩妻哀氏
## 钦定古今图书集成/明伦汇编/闺媛典/第120卷 > 范岩妻哀氏

按《闽书》：贡士范岩妻哀氏，年二十，岩就试卒京师。赴
闻，号恸几绝。服除，剪发为尼，携其幼子行甫属诸宗
人，而自结庵县之黄洋居之，指河誓曰：“不复渡此水
矣。”绍兴末，行甫举于乡，哀登高引睇，载笑载悲。人诘
其故，哀曰：“吾悲吾夫之不及见，而喜吾子之能有成
也。”寿百有一岁。